**Ogres novada pašvaldības saistošo noteikumu Nr.13/2025 “Par finansiāla atbalsta piešķiršanas kārtību pilsoniskās sabiedrības organizācijām (biedrībām un nodibinājumiem) kultūras un sporta projektiem Ogres novadā” paskaidrojuma raksts**

|  |  |
| --- | --- |
| Paskaidrojuma raksta sadaļa | Norādāmā informācija |
| 1. Mērķis un nepieciešamības pamatojums | Ogres novada pašvaldības 2024. gada 29. jūnija saistošo noteikumu Nr. 25/2024 “Ogres novada pašvaldības nolikums” 94. punkts nosaka, ka pašvaldība ar tai pieejamajiem resursiem un atbilstoši tiesību aktos noteiktajam var atbalstīt sabiedrības organizāciju rīkotās aktivitātes (labdarības akcijas, kultūras, sporta, informatīvi izglītojošus pasākumus, projektus, bērnu un jauniešu nometnes, mūžizglītības projektus, lauksaimniecību, u.c.), pašvaldības domes noteiktajā kārtībā un atbilstoši pašvaldības domes apstiprinātajam budžetam kārtējam gadam. Saistošie noteikumi izstrādāti, lai noteiktu kārtību, kādā Ogres novada pašvaldība piešķir finansiālu atbalstu pilsoniskās sabiedrības organizāciju (biedrībām un nodibinājumiem) rīkotajām aktivitātēm kultūras un sporta jomā Ogres novadā. |
| 2. Fiskālā ietekme uz pašvaldības budžetu | Palielināta ietekme uz Ogres novada pašvaldības budžetu nav plānota, jo pašvaldība jau līdzfinansē kultūras un sporta projektus atbilstoši budžetā apstiprinātiem līdzekļiem. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Mērķa grupa uz kuru attiecināmi noteikumi ir biedrības un nodibinājumi, kuru iesniegtie projekti atbilst finansējuma piešķiršanas mērķiem un, kuru juridiskā adrese ir pašvaldības administratīvajā teritorijā vai Latvijas Republikā reģistrētas biedrības un nodibinājumi, kuras darbojas un kurām ir pārstāvniecība pašvaldības administratīvajā teritorijā un kas nodrošina aktivitātes, no kurām ieguvēji ir pašvaldības iedzīvotāji. |
| 4. Ietekme uz administratīvajām procedūrām un to izmaksām | Biedrības un nodibinājumi, kas pretendē pašvaldības finansiālā atbalsta saņemšanai kultūras vai sporta projektiem, pēc paziņojuma par pieteikšanos izsludināšanas sagatavo noteikumos norādītos dokumentus un iesniedz tos norādītajā kārtībā. Noteikumi paredz, ka komisijas pieņemtos lēmumus var apstrīdēt Ogres novada pašvaldības domē, bet domes pieņemtos lēmumus – pārsūdzēt Administratīvajā rajona tiesā.  |
| 5. Ietekme uz pašvaldības funkcijām un cilvēkresursiem | Noteikumu kontroles nodrošināšanai nav neieciešams veidot jaunas pašvaldības institūcijas, darbavietas vai paplašināt esošo institūciju kompetenci. |
| 6. Informācija par izpildes nodrošināšanu | Saistošo noteikumu izpildi nodrošina Ogres novada pašvaldības izpilddirektora izveidota Finansiālā atbalsta piešķiršanas kultūras un sporta projektiem komisija, papildu resursi izpildes nodrošināšanas nav nepieciešami. |
| 7. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti atbalsta sniegšanai pilsoniskās sabiedrības organizācijām, kas darbojas Ogres novada pašvaldības teritorijā, to mērķu sasniegšanai, kas vērsti uz pašvaldības iedzīvotāju interešu un aktivitāšu īstenošanu. |
| 8. Izstrādes gaitā veiktās konsultācijas ar privātpersonām un institūcijām | Saistošo noteikumu projekts no 2025. gada 23. janvāra līdz 7. februārim publicēts Ogres novada pašvaldības tīmekļa vietnē www.ogresnovads.lv sabiedrības viedokļa noskaidrošanai. Norādītajā laika periodā pašvaldībā saņemti četru personu priekšlikumi ar komentāriem un ierosinājumiem saistošo noteikumu projektam (pašvaldībā reģistrēti ar Nr. 2-4.1/733; 2-4.1/413; 2-4.1/885; 2-4.3/221):1. Ja arī pašvaldība tiešām uz “mūžīgiem laikiem” plāno atbalstīt tikai seniorus, personas ar invaliditāti, citas mazaizsargātas personas, kā arī kultūras un sporta aktivitātes, tad tomēr vieni SN par atbalstu būtu daudz skaidrāks un saprotamāks signāls sabiedrībai, nekā divi SN, starp kuriem jāveic izvēle, pretendējot uz pabalsta piešķiršanu. Piemēram, senioru organizācijai, kas meklē atbalstu kultūras pasākuma organizēšanai. Rosinu apvienot abus atbalsta SN vienā dokumentā. Kā arī, aicinām pašvaldību izstrādāt vienotus, skaidrus un efektīvus noteikumus visu pilsoniskās sabiedrības organizāciju atbalstam. Tāpat aptverami būtu šajos pašos noteikumos iekļaut arī atbalstu reliģiskajām organizācijām. Nepieciešamības gadījumā, veidojot vienu saistošo noteikumu kopumu, varētu izveidot sadaļas atšķirīgām prioritātēm (kultūra, sports, sociālā iekļaušana u.c.). Priekšlikums nav ņemts vērā. Katrs no saistošajiem noteikumiem nosaka atšķirīgu atbalsta mērķi un mērķu grupas. Turklāt, nākotnē attīstot sadarbību un atbalstu biedrībām un nodibinājumiem, efektīvāk un pārskatāmāk veikt grozījumus saistošajos noteikumos konkrētajā jomā. Attiecībā uz pašvaldības finansiālo atbalstu reliģiskajām organizācijām pašvaldība jau 2024. gada 25. aprīlī izdeva saistošos noteikumus Nr. 14/2024 “Par Ogres novada pašvaldības konkursu “Sakrālā mantojuma celtņu saglabāšana Ogres novadā””.
2. Būtiski papildināt saistošo noteikumu projektu ar finansējuma piešķiršanas mērķiem, tajos uzsverot arī to, kāpēc pašvaldība uzskata par svarīgu publiskos līdzekļus novirzīt sabiedrisko organizāciju un to īstenoto projektu atbalstam. Priekšlikums nav ņemts vērā. Ogres novada pašvaldības 2024. gada 29. jūnija saistošo noteikumu Nr. 25/2024 “Ogres novada pašvaldības nolikums” 94. punkts nosaka, ka pašvaldība ar tai pieejamajiem resursiem un atbilstoši tiesību aktos noteiktajam var atbalstīt sabiedrības organizāciju rīkotās aktivitātes (labdarības akcijas, kultūras, sporta, informatīvi izglītojošus pasākumus, projektus, bērnu un jauniešu nometnes, mūžizglītības projektus, lauksaimniecību, u.c.), pašvaldības domes noteiktajā kārtībā un atbilstoši pašvaldības domes apstiprinātajam budžetam kārtējam gadam. Saistošie noteikumi izstrādāti, lai noteiktu kārtību, kādā Ogres novada pašvaldība piešķir finansiālu atbalstu pilsoniskās sabiedrības organizāciju (biedrībām un nodibinājumiem) rīkotajām aktivitātēm kultūras un sporta jomā Ogres novadā.
3. Pie 3. punkta: Kopējais finansējums atbalsta saņemšanai noteikts pašvaldības budžetā. Noteikumos nav atspoguļots, kas nosaka maksimālo apjomu vienai aktivitātei (projektam). Priekšlikums: to noteikt šajos saistošajos noteikumos. Priekšlikums nav ņemts vērā, jo tas var mainīties atbilstoši pašvaldības budžeta iespējām attiecīgajā gadā. Kārtība, kādā paziņo par pieejamo kopējo finansējuma apjomu un finansējuma apjomu vienai NVO, ir noteikta saistošo noteikumu 3. un 4. punktā.
4. Izteikt 3. punktu šādā redakcijā: Finansējuma piešķiršanas mērķi:
5. Veicināt sabiedrībai nepieciešamu, kvalitatīvu un efektīvu sabiedrisko organizāciju attīstību Ogres novada administratīvajā teritorijā;
6. Veicināt iedzīvotāju aktivitāti, brīvprātīgas iniciatīvas un līdzdalību aktuālu problēmu risināšanā, sekmējot viņu dzīves kvalitātes uzlabošanos;
7. Veicināt sadarbību starp pašvaldību un sabiedriskajām organizācijām.

Priekšlikums nav ņemts vērā. Saistošo noteikumu 3. punktā noteiktais finansējuma mērķis atbilst Ogres novada pašvaldības 2024. gada 29. jūnija saistošo noteikumu Nr. 25/2024 “Ogres novada pašvaldības nolikums” 94. pantā noteiktajam mērķim.1. Skatot saistošo noteikumu projektā minētās finansējuma mērķauditorijas, atklājas būtisks trūkums – organizāciju loks, kas var pretendēt uz pašvaldības atbalstu, noteikumu projektos nav aptverošs. Ogres novada pašvaldības 2024. gada 29. jūnija saistošo noteikumu Nr. 25/2024 “Ogres novada pašvaldības nolikums” 95. pants nosaka, ka pašvaldības dome var piešķirt finanšu līdzekļus biedrībām un nodibinājumiem sabiedriski nozīmīgu pasākumu un projektu realizēšanai, mērķiem, kas sekmē sporta, izglītības un kultūras attīstību pašvaldības teritorijā, veicina darbu ar jaunatni, veicina tūrisma nozares attīstību, pielāgošanos klimata pārmaiņām un sociāli mazaizsargāto personu vai personu grupu interešu īstenošanai. (..) Ir vairākas NVO darbības jomas, kas varētu "izkrist" no abu saistošo noteikumu tvēruma, jo tās nav skaidri integrētas esošajos mērķos. Priekšlikumi: Izveidot vienotu noteikumu kopumu, kas iekļautu visas augstāk minētās organizācijas, tostarp starpdisciplinārus projektus un reliģiskās organizācijas, kā arī esošos noteikumus papildināt ar jauniem atbalstāmo projektu mērķiem, kas aptver iepriekš minētās jomas. *(Plašāks priekšlikuma skaidrojums ietverts paskaidrojuma rakstam pievienotajā pieteikumā Ogres novada pilsoniskās sadarbības un attīstības biedrības iesniegtajā priekšlikumā).* Priekšlikums nav ņemts vērā. Ogres novada pašvaldības 2024. gada 29. jūnija saistošo noteikumu Nr. 25/2024 “Ogres novada pašvaldības nolikums” 94. pants nosaka plašu sadarbības jomu. Pašvaldība turpinās darbu sadarbības veicināšanai starp NVO dažādās jomās. Attīstot sadarbību un atbalstu biedrībām un nodibinājumiem, efektīvāk un pārskatāmāk veikt grozījumus saistošajos noteikumos konkrētajā jomā. Tas nodrošina konkrēto saistošo noteikumu pārskatāmību un vieglāku piemērošanu. Apvienojot visas sadarbības jomas vienos saistošajos noteikumos, kuros atsevišķi izdalītu prioritātes, piešķiršanas, vērtēšanas u.c. kritērijus (katrai jomai atbilstošus), tas būtiski apgrūtinātu saistošo noteikumu aktualizēšanu un piemērošanu. Atbilstoši Valsts pārvaldes iekārtas likuma 10. panta sestajai daļai, pašvaldībai kā atvasinātai publiskai personai ir pienākums vienkāršot un uzlabot procedūras pirvātpersonas labā, kas ir ievērots, izstrādājot vairākus saistošos noteikumus pašvaldības un NVO sadarbībai atbilstoši sadarbības jomai.
2. Pie 5.1. apakšpunkta: Kāpēc pietiek ar pārstāvniecību vai, no citas puses raugoties, kāpēc pārstāvniecība vispār nepieciešama, ja no projekta iegūs novada iedzīvotāji? Priekšlikums nav ņemts vērā. Var būt situācija, ka NVO juridiskā adrese ir reģistrēta ārpus pašvaldības administratīvās teritorijas, bet tai ir filiāle (pārstāvniecība), kas darbojas pašvaldības administratīvajā teritorijā. Līdz ar to pastāv vienlīdzīgs darbības princips, līdz ar to tiek pieļauta iespēja pieteikties atbalsta saņemšanai arī tai NVA, kurai pārstāvniecība ir pašvaldības administratīvajā teritorijā. Saistošo noteikumu 5.2. apakšpunkts attiecināms uz tām NVO, kuru juridiskā adrese nav pašvaldības administratīvajā teritorijā un tām nav arī pārstāvniecības. Protams, tas neizslēdz iespēju, ka attiecībā uz NVO neizpildās abi minētie kritēriji.
3. Pie 7. punkta: Rosinu norādīt atbalsta maksimālo apjomu un arī minimālo NVO ieguldījuma apjomu. Priekšlikums nav ņemts vērā, jo tas var mainīties atbilstoši pašvaldības budžeta iespējām attiecīgajā gadā. Kārtība, kādā paziņo par pieejamo kopējo finansējuma apjomu un finansējuma apjomu vienai NVO, ir noteikta saistošo noteikumu 3. punktā.
4. Pie 7.7. apakšpunkta: Papildināt to ar tekstu: “kurai konstatēti pārkāpumi iepriekšējo projektu realizācijā”. Priekšlikums nav ņemts vērā, jo saistošo noteikumu 25. punktā ietvertais regulējums ietver izteikto priekšlikumu.
5. Pie 8. punkta: Būtu labi viennozīmīgi skaidri pateikt, lai ir saprotams ka “mērķis gūt peļņu” nenozīmē, ka nav atļauta, piemēram, dalības maksas iekasēšana - līdzieguldījums (kas varētu veidot arī līdzfinansējumu). “Peļņa” ir līdzekļu atlikums, ja tiek nosegtas visas izmaksas. Bez pasākumu dalībnieku līdzfinansējuma bieži vien pasākumu nemaz nav iespējams īstenot. Priekšlikums nav ņemts vērā. Peļņa ir naudas summa, ko gūst pārdodot produktus vai īstenojot pasākumu, pēc izmaksu atskaitīšanas. Ņemot vērā, ka šim terminam ārējos normatīvajos aktos ir dots definējums, nav nepieciešams tam veidot papildu skaidrojumu saistošajos noteikumos.
6. Pie 10.3. apakšpunkta: Rosinu papildināt formulējumu, jo SN nav tikai sporta un kultūras projektu atbalstam. Priekšlikums nav ņemts vērā. Priekšlikums nav ņemts vērā, jo saistošo noteikumu 1. punktā noteikts, ka finansiālais atbalsts paredzēts NVO rīkotajām aktivitātēm kultūras un sporta jomā.
7. Pie 11.4. apakšpunkta: Jāprecizē uz kuru pašvaldības e-adresi pieteikums sūtāms. Vai tā ir OGRES NOVADA CENTRĀLĀ ADMINISTRĀCIJA, vai OGRES NOVADA PAŠVALDĪBA, vai kāds cits adresāts.Vienkārši nosūtot uz e-adresi, vai nosūtot uz e-adresi e-parakstītu pieteikumu? Priekšlikums daļēji ņemts vērā, veicot attiecīgus precizējumus saistošo noteikumu 11.4. apakšpunktā. Ogres novada pašvaldībai un pašvaldības centrālajai administrācijai ir viena e-adrese, jo Centrālā administrācija īsteno centrālās pārvaldes funkciju.Jāprecizē portāla adrese – latvija.gov.lv.Jāprecizē, kāds/kādi e-pakalpojumi portālā izmantojami, lai nosūtītu pieteikumu.
8. Pie 13. punkta: Manuprāt jānorāda, cik tad ir liels šis “pēc paziņojuma noteiktā termiņa” vai arī, ja vēl ir pietiekoši finanšu līdzekļi pēc termiņā iesniegto pieteikumu izvērtēšanas, noteikt komisijai tiesības lemt par konkursa papildu kārtas izsludināšanu. Priekšlikums nav ņemts vērā, jo būtiskākais priekšnosacījums ir apstāklim, vai pašvaldības budžetā vēl ir pieejami (neizmantoti) finanšu līdzekļi pēc tam, kad izvērtēti visi termiņā saņemtie pieteikumi. Nav lietderīgi noteikt pēctermiņu pieteikumu iesniegšanai, jo faktiski tas attiecas uz kārtējo gadu un tajā pieejamo finanšu līdzekļu pieejamību saistošajos noteikumos minētajam mērķim, nodrošinot iespēju visa kalendārā gada ietvaros iesniegt pieteikumu, ja tam ir pieejami līdzekļi. NVO ir iespēja jebkurā laikā komunicēt ar pašvaldību un pašvaldībai pienākums regulāri informēt sabiedrību par pieejamo finansējuma apmēru, ja tas ir pieejams pēc tam.
9. Pie 14. punkta: Jānosaka pieteikumu izskatīšanas termiņš.Jāprecizē, kad tiks pieņemts Domes lēmums, ņemot vērā, ka pēc pieteikšanās termiņa beigām vēl strādās komisija, tad komisijas virzītie pieteikumi tiks skatīti Kultūras, jaunatnes un sporta jautājumu komitejas sēdē un tikai pēc tam Dome varēs pieņemt lēmumu. Priekšlikums nav ņemts vērā, jo 14. punkta ir skaidri noteikts, ka dome tuvākajā domes sēdē pēc pieteikumu iesniegšanas termiņa beigām pieņem lēmumu par finansējuma piešķiršanu. Līdz ar to Komisijas darbs pieteikumu izvērtēšanai iekļaujas starp laika periodu no pieteikumu iesniegšanas pēdējās dienas līdz tuvākajai domes sēdei.
10. Pie 15. punkta: Rosinu izskatīt iespēju noturēt atklātas komisijas sēdes, dodot iespēju pieteicējiem atbildēt uz komisijas locekļu jautājumiem vai prezentēt savu projektu. Priekšlikums nav ņemts vērā, nodrošinot komisijai netraucētu darbu, neietekmējot to lēmuma pieņemšanā. Saistošo noteikumu 26. punkts paredz, ka Komisijas pieņemto lēmumu var apstrīdēt domē.
11. Pie 16. punkta: Rosinu papildināt ar palīgteikumu “ja šī informācija nav pieejama valsts un pašvaldības reģistros.”. Priekšlikums ņemts vērā, iekļauti precizējumi saistošo noteikumu 16. punktā.
12. Pie 21. punkta: Vai iespējama situācija, ka Domei ne par ko nav jālemj? Kā tad ar Domes lēmumu, kas minēts 14.punktā? Ņemot vērā šo saistošo noteikumu mērķi, proti, ka finansiālais atbalsts paredzēts NVO rīkotajām aktivitātēm kultūras un sporta jomā, domes lēmuma projektu par finansējuma piešķiršanu vispirms skata domes Kultūras, jaunatnes un sporta jautājumu komiteja, kuras kompetencē ir sagatavo izskatīšanai domes sēdē jautājumus par: kultūras un tradicionālo kultūras vērtību saglabāšanu un tautas jaunrades attīstību (organizatoriska un finansiāla palīdzība kultūras iestādēm un pasākumiem, atbalsts kultūras pieminekļu saglabāšanai u.c.) un sporta attīstību un plānošanas dokumentiem. Kad Komiteja būs sagatavojusi izskatīšanai jautājumu par finansiāla atbalsta piešķiršanu NVA rīkotajām aktivitātēm kultūras un sporta jomā, tas tiks nodots domei gala lēmuma pieņemšanai.
13. Pie 25. punkta: Kāpēc atteikuma iemesli tiek atkārtoti gan 8. punktā, gan 25. punktā? Rosinu apvienot vienā punktā. Saistošo noteikumu 8. punktā noteikti absolūtie kritēriji, kam netiek piešķirts finansējums, savukārt saistošo noteikumu 25. punkts paredz komisijai tiesības vērtēt konkrēto situāciju un apstākļus un pieņemt lēmumu, vai pastāv pamatojums finansiālā atbalsta piešķiršanai vai atteikumam piešķirt finansējumu.
14. Precizēt vērtēšanas procedūru un papildināt saistošos noteikumus ar projektu pieteikumu vērtēšanas administratīvajiem kritērijiem, norādot katra kritērija svarīgumu (piemēram, punktu vērtību), lai pretendenti labāk saprastu, kas ir prioritāri. Priekšlikums netiek ņemts vērā, jo administratīvie vērtēšanas jeb atbilstības kritēriji jau ir iekļauti saistošo noteikumu 3. pielikumā. To svarīgums novērtējams ar “jā” jeb atbilst izvirzītajai prasībai un “nē” jeb neatbilst izvirzītajai prasībai.
15. Paredzēt iespēju prezentēt savu projektu ideju klātienē tām organizācijām, kuru pieteikumi atbilst administratīvajiem kritērijiem. Priekšlikums nav ņemts vērā, jo saistošo noteikumu 16. punkts jau paredz komisijai tiesības pieprasīt no iesniedzēja nepieciešamo papildus informāciju. Tas ietver arī komisijas tiesības nepieciešamības gadījumā aicināt iesniedzēju prezentēt savu projekta ideju, ja tas ir nepieciešams. Savukārt, ja no projekta pieteikuma izriet pilnīga informācija par realizējamo projektu, pretendentu aicināšana uz prezentāciju var būt papildus slogs, pagarinot pieteikumu izskatīšanas laiku un radot papildus slogu pieteikuma iesniedzējam.
16. Pie Pieteikuma (1. pielikums) 9. punkta: Nav norādīta, kāda informācija jāsniedz par projekta dalībniekiem. Priekšlikums ņemts vērā. Saistošo noteikumu 1. pielikuma 9. punkts papildināts ar norādāmo informāciju par projekta dalībniekiem.
17. Pie Pieteikuma (1. pielikums) 10. punkta: Neredzu jēgu, ka pieteikumam pievienojams sadarbības organizācijas finanšu pārskats par pēdējiem 2 (diviem) gadiem. Gada pārskati ir publiski dokumenti (bez tam arī biedrību gada pārskati), kas nepieciešamības gadījumā pieejami Latvijas Republikas Uzņēmumu reģistrā. Priekšlikums ņemts vērā, precizējot saistošo noteikumu 1. pielikuma 10. punktu.
18. Lūdzu paredzēt identiska formāt un tabulas Tāmē un Atskaitē. Atskaitē var pievienot papildus ailītes skaidrojumiem u.tml., bet lūdzu saglabāt tabulas struktūru, kāda tā ir Tāmē. Priekšlikums nav ņemts vērā. Tāmē ir nepieciešams norādīt plānotās aktivitātes un tam paredzēto finansējumu, kas kopumā uz pieteikuma iesniegšanas brīdi var būt vispārīga. Savukārt izstrādātā atskaites veidlapa atvieglo personai sniedzamo informāciju, nosakot konkrētu tās apjomu jau detalizācijas pakāpē par izlietoto finansējumu.
19. Ierosinu vērtēšanas kritēriju "Projekta novitāte” izņemt vai būtiski samazināt tā ietekmi uz vērtējumu. Ir daudz piemēru, kur vairākkārt īstenoti līdzīgi projekti, tie guvuši atsaucību, taču pašfinansēties nespēj. Pretējā gadījumā nonākam absurdā situācijā, ka bija kaut kas labs, bet jāmēģina kaut kas cits. Priekšlikums nav ņemts vērā, jo kritērijs “novitāte” ir papildus piemērojamais kritērijs gadījumos, kad pieejamā finansējuma ietvaros NVO atbalstam divi vai vairāk pieteikumi saņems vienādu punktu skaitu, tikai tad tiks piemēroti papildus kritērijs.
20. Ierosinu no vērtēšanas (3. pielikums) 2.3. apakšpunkta izņemt kritēriju “profesionalitāte” ar ko var saprast, ka iesniedzējiem jābūt profesionāliem sporta vai kultūras jautājumos. Šo projektu iesniedzēji ir pilsoniskās sabiedrības organizācijas – cilvēki, kuri ikdienā profesionāli veic dažādus darbus, kas var nebūt saistīti ar kultūras vai sporta jomu. Priekšlikums ņemts vērā. Veikti precizējumi saistošo noteikumu 3. pielikuma 2.3. apakšpunktā.
21. Saistošo noteikumu 7.2. apakšpunkts paredz, ka finansējumu paredz projekta aktivitātēm, kas piesaista ievērojamus vietējos resursus un brīvprātīgo darbu sabiedriski nozīmīgos projektos. Ierosinu iekļaut šo kritēriju vērtēšanā. Priekšlikums ņemts vērā. Saistošo noteikumu 3. pielikums papildināts ar 2.8. apakšpunktu.

Pielikumā: *Ogres novada pilsoniskās sadarbības un attīstības biedrības 03.02.2025. viedoklis (pašvaldībā reģistrēts ar Nr. 2-4.1/733).* |

Domes priekšsēdētājs E. Helmanis